Մոնրեալի քաղաքապետարան

Մոնրեալի քաղաքապետարան (), Մոնրեալի տեղական կառավարման մարմնի նստավայր։ 5 հարկից բաղկացած կառույց է։ Քաղաքապետարանի բնօրինակ շենքը նախագծել են ճարտարապետներ Անրի-Մորիս Պերոն և Ալեքսանդր Կաուպեր Հատչիսոնը։ Շենքը կառուցվել է 1872-1878 թվականներին երկրորդ կայսրության ճարտարապետության ոճով։ Տեղակայված է Հին Մոնրեալում՝ Place Jacques-Cartier հրապարակի և Champ de Mars զբոսայգու միջև Նոտր Դամ փողոցի 275 հասցեում։ Մետրոյի ամենամոտ կայարանը գազարագույն գծի Champ-de-Mars կայարանն է։

Որպես Կանադայի Երկրորդ կայսրության ճարտարապետական ոճի լավագույն օրինակ և երկրի առաջին քաղաքապետարան, որը կառուցվել է բացառապես որպես մունիցիպալ վարչարարության համար նախատեսված կառույց՝ 1984 թվականին ճանաչվել է Կանադայի Ազգային պատմական նշանակության օբյեկտ։

Պատմություն և ճարտարապետություն 

Շենքի շինարարությունը սկսվել է 1872 թվականին և ավարտվել 1878 թվականին։ 1922 թվականի մարտին բնօրինակ շենքը հրդեհվել է, որից մնացել է միայն արտաքին պատը և ոչնչացել են քաղաքի պատմական բազմաթիվ գրառումներ։ Ճարտարապետ Լուի Պարոնիին () հանձնարարվել է վերակառուցել այն, սակայն նա որոշել է կառուցել ամբողջովին նոր շենք` ինքնատիպ պողպատե կառույցով։ Քաղաքապետարանի շենքը մոդելավորվել է ֆրանսիական Տուր քաղաքի քաղաքապետարանի նմանությամբ։ Մյուս փոփոխությունները ներառում էին մանսարդ տանիքի վերանորոգումը նոր Beaux-Arts ոճով, նախկին սալիկների շերտերը փոխարինվեցին պղնձե տանիքով։

1967 թվականին Ֆրանսիայի նախագահ Շառլ դը Գոլը իր «Երկար, ազատ կյանք ունեցիր, Քվեբեկ» () ճառը արտասանել է այս շենքի պատշգամբից։

Գրականություն 
 Rémillard, Francois. Montreal architecture: A Guide to Styles and Buildings. Montreal: Meridian Press, 1990.

Ծանոթագրություններ

Արտաքին հղումներ 
 Montreal City Hall—Hôtel de ville de Montréal 
Photograph:Montreal City Hall, 1875 - McCord Museum
Photograph:Montreal City Hall, about 1878 - McCord Museum
Photograph:Montreal City Hall, 1896 - McCord Museum
Photograph:Montreal City Hall, 1913 - McCord Museum

Մոնրեալի շենքեր և կառույցներ